google/wiki40b huggingface dataset:
Tölö

Tölö (finsk:Töölö) er en bydel i Helsingfors, sentralt beliggende nordvestover fra bysentrum. Tölö er tangen som forbinder halvøya som Helsingfors sentrum ligger på, med fastlandet. Administrativt er Tölö delt i to; Främre Tölö (Etu-Töölö) er en del av bydelen Kampmalmen, mens Bortre Tölö (Taka-Töölö) danner en egen bydel.
Tölö vokste fram på 1800-tallet som et villastrøk utafor sentrum. I 1898 ble det utlyst en arkitektkonkurranse om reguleringa av Tölö – den første i sitt slag i Finland. Vinnerne Gustaf Nyström og Lars Sonck leverte den ferdige planen i 1906. Arkitektonisk domineres Tölö av 1920-tallets klassisisme og 1930-tallets funksjonalisme.

Främre Tölö

Främre Tölö er området mellom Järnvägsgatan (Rautatiekatu) og Hesperiagatan (Hesperiankatu). Her ligger Riksdagshuset, Tempelplasskirken, Nasjonalmuseet, Finlandiahuset og Sandudds kirkegård. Främre Tölö har ca. 13 000 innbyggere.
Kukule Ganga-demningen

Kukule Ganga-demningen er en demning med et vannkraftverk i elva Kukule Ganga, Sri Lanka. Dette anlegget har en totalt installert effekt på 120 MW, ble påbegynt i 1995 og stod ferdig utbygd i 2003.
Skogklatresmett

Utbredelse

Den er endemisk til New Zealand.
Taiwanotrichia

Utseende

Middelsstore (10–13 millimeter), blanke, rødbrune oldenborrer. Hannen har lange antenneblader (lameller). Det er svarte tegninger på pronotum og den fremre delen av dekkvingene. Oversiden er uten påfallende punktur eller hår.

Utbredelse

Denne gruppen er utbredt i Kina inkludert Taiwan og Hainan.
Fylkesvei 4264

Fylkesvei 4264 går mellom Helleland i Eigersund og Eia i Sokndal. Veien er 15,4 km lang.
Frem til 2019 hadde veien betegnelsen Fylkesvei 32.
Gloster Aircraft Company

Historie

Gloster Aircraft Company Limited ble dannet i 1917 med navn The Gloucestershire Aircraft Company Limited. Eiet av Hugh Burroughes (1884-1985) og H.  H.  Martyn & Co. Ltd. med 50% eierandel og Airco den andre 50%. I styret satt  A W Martyn, Burroughes og George Holt Thomas fra Airco. De overtok byggeaktiviteter som tidligere var utført av H H Martyn & Co Ltd. som underleverandør for Airco. H H Martyn hadde tidligere  produsert blant annet propeller før han begynte å bygge hele skrog for Airco  Våren 1918 var de istand til å bygge 45 nye Bristol jagerfly i uken. Da bestillingene på fly økte ble andre selskap i distriktet (Gloucester,  Cheltenham) engasjert som underleverandører. Når noe flyving var involvert ble flyene flyttet til Brockworth 11 km unna med lastebil til Brockworth aerodrome som ble brukt. Selskapet hadde ingen hangar før 1921 da de leide del av en hangar.
Rock for rus

Rock for rus er et musikkalbum med Beinkjør, utgitt i 2008.
Tine (roman)

Tine er en roman av den danske forfatteren Herman Bang, utkommet i København i 1889. Førsteutgaven har 287 sider.
«Tine» er en ung pike som vokser opp som degnens (skolemesterens) datter i en landsby på øya Als på midten av 1800-tallet. «Tine» er av det slaget som tar i et tak og hjelper alle i landsbyen når det trengs. Særlig har hun blitt uunnværlig for familien «Berg», som er innflyttere på stedet. «Berg» er skovridder og ansatt på godset. Samværet med fru «Berg» og sønnen «Herluf» er samtidig blitt uunnværlig for «Tine», og hun blir nesten som et medlem av familien.
Første del av romanen er en bred skildring av arbeid og fest i landsbyen, og Bang makter her å gi liv til et stort antall personer.
Storpolitiske tildragelser kaster skygger over det idylliske livet på øya. Forholdet til Prøyssen er i ferd med å bli spent, og i et middagsselskap hos baronen når den danske nasjonalismen de store høyder. Snart er krigen en realitet, og livet i landsbyen blir snudd på hodet når prøyssernes bombardement av Dybbøl skanse begynner. I løpet av få dager er godset og hvert eneste hus i landsbyen fylt opp av sårede, blanda med flyktende sivile.
Skovridderen er utkalt til forsvaret av skansen, og har fått sendt kone og barn i sikkerhet. De ekstraordinære omstendighetene gjør at det oppstår en sterk gjensidig tiltrekning mellom «Tine» og «Berg», og midt i død og elendighet gir de etter og får utløp for oppdemte følelser. Men nesten i samme stund mister «Berg» interessen for «Tine», og begynner på et kjærlighetesbrev til kona. Det blir aldri fullført, for snart er han en av de mange falne ved fronten.
«Tine» overveldes av skam, angst og en følelse av å være forlatt, og ser ingen annen mulighet enn å gå i dammen.
I et forord tilegner «Bang» romanen minnet om sin egen mor, og hvordan hun pga. krigen måtte evakuere hjemstedet på Als med ham som lite barn.
Pseudoxylamia

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sentral-Afrika.
Peruviansk inkahund

Opprinnelse og alder

Det er uenighet blant kynologer og forskere om peruansk inkahund og peruansk nakenhund skal klassifiseres som samme hunderase eller som varianter. Det er imidlertid ingen uenighet omkring opphavet til blomsternavnene denne hunden har, men det hersker stor forvirring omkring dette. Peruansk nakenhund, som altså ikke har disse flekkmønstrene, gikk heller ikke under slike blomsternavn blant inkaene.
De fleste kennelklubbene regner dem som samme hunderase, men det finnes en rekke indikasjoner på at dette kan være en sammenblanding. Ikke minst har det nå blitt klart at khala er en egen variant av peruansk nakenhund, derfor mener mange at også peruansk inkahund og peruansk nakenhund bør skille lag som egne varianter.
Inkaindianerne regnet denne hunden som hellig og så på den som en gave fra gudene, og den ble derfor spist etter bestemte rituelle handlinger, fordi inkaene også trodde den hadde legende egenskaper. Hvor gammel hunderasen er, vet man ikke. Men man antar at den må være svært gammel av opprinnelse. Også opphavet er ukjent. Det fortelles at denne hunden bare fikk gå løs om natten, noe man tror skyldes den ømfintlige huden denne hunden har. Dette er også en indikasjon på den forskjell mange mener hersker mellom peruansk inkahund og nakenhund, siden sistnevnte på grunn av sin helmørke hud ikke trenger like mange hensyn på grunn av solen.

Bruksområde

Peruansk inkahund er en familiehund med gode brukshundegenskaper, blant annet som vakthund.

Lynne og væremåte

Peruansk inkahund er en livlig, oppmerksom og svært hurtig hund, men den er langt mer primitiv enn grunnformen. De er ofte sky og mistenksomme overfor fremmede, og passer best for mennesker som har erfaring med primitive hunder.
Wang Hui

Wáng Huī, også kalt Tzu Shi-ku, (født 1632 i Changshu i provinsen Jiangsu i Kina, død 1717 samme sted) var en ledende kinesisk landskapsmaler, og den best kjente av de fire Wang, en gruppe malere med samme utbredte familienavn.
De regnes alle til en gruppe malere som går under tilnavnet «de seks klassiske mesterne» og som alle fokuserte på revitaliseringen av den tradisjonelle malerstil slik som den var utviklet under det sene Ming-dynasti av Dong Qichang (1555–1636) i hans teori om de nordlige og sørlige malerskoler.
Wang Hui begynte å male i ung alder, og lot seg inspirere av verkene av Huang Gongwang (1269–1354), en berømt landskapsmaler. Senere ble han introdusert av Wáng Jiàn til den store Wáng Shímǐn. Under disse to eldre Wang-malernes ledelse fikk han anledning til å fordype seg i en rekke samlinger av mesterverker fra flere dynastier, og han reiste meget omkring i landet sammen med Wang Shimin.
Sammen med Wu Li ble han en berømt eksponent for det som ble kalt «Yushan-skolen» innen landskapsmalerkunsten. Han ble også en nær venn av maleren Yun Shouping, en annen av «de seks mesterne».
Masinga vannkraftverk

Masinga vannkraftverk med Masinga-demningen er et vannkraftverk i elva Tana i Kenya. Kraftverket ble satt i drift i 1981 med 2 turbiner og en installert effekt på 40 MW. Masinga-demningen er 60 meter høy og 2 200 meter lang, og reservoaret har et areal på 120 km². Masinga er hovedreservoar for rekken på fem kraftverk i Tana. Operatør er det statlige energiselskapet KenGen.
Ingunn Dybendal

Ingunn Dybendal (født 15. juli 1986) er en norsk illustratør. Hun har utdannelse i illustrasjon fra University College Falmouth i Falmouth helt sørvest i England der hun var ferdig i 2009. Hun har siden arbeidet i Oslo, fra 2013 i illustratørfellesskapet «Illustratørene». Hun har blant annet tegnet til artikler i tidsskriftene Aftenposten K, ENO Music magazine, NATT&DAG og Vinduet. 
Ingunn Dybendal lager særlig dekorative tegninger med naivistiske figurer og grafiske flater og mønstre i dempet fargepalett.
Auststupet

Auststupet er en sju kilometer lang og over 1000 meter høy fjellskrent på østsiden av det norske bilandet Peter I Øy i Antarktis. Den utgjør nordsiden av Austryggen og østsiden av Botnryggen. Nedenfor Auststupet ligger Hælbreen og Raudvika.
Thor Bekeng

Thor Bekeng var en norsk politiker, som var medlem av Nasjonal Samling siden 1935. Bekeng ble konstituert som fylkeskontorsjef i Troms i januar 1941, og i april samme år ble han tilsatt som fylkeskontorsjef i Finnmark. Bekeng ble innsatt som fylkesmann i Finnmark av Nasjonal Samling den 14. juni 1941, etter at hans forgjenger Hans Julius Gabrielsen ble arrestert. Han var fylkesmann frem til 1944 da Johan Andreas Lippestad overtok.
Jordsand

Historie

I Kong Valdemars jordebok fra 1231 nevnes det at det stod hus på øya, med navnet Hjortsand. På et kart fra 1649 angis det at øya hadde et areal på 6 km². På et kart fra Videnskabernes Selskab var øya i 1807 kun 0,4 km², og i 1873 ble øya matrikulert og oppgitt til 0,18 km². I havde øen 1805: 40 ha - 1841: 35 ha -  1873: 18,4 ha - 1936: 7,2 ha - 1873: 2,3 ha.
Den første eieren man kjenner i dag er Laurenz Freese, som eide øya fra 1537 til 1591. I 1607 var øya eid av Matz og Jen Michelsen. I 1834 eides den av M Mathiesen, Hjerpsted Stampemølle. Hans tre barn og en tjenestemann ble på vei hjem fra øya overrasket av høyvann, og druknet.
Før 1864 hadde den danske regjeringen planer om å anlegge en dypvannshavn og jernbanestasjon ved øya, men etter 1864 anla man heller havnen ved Esbjerg.
1895 ble øyas eneste hus — et stråtekt og murt bolighus — tilintetgjort av en stormflod.
1923 var det siste året som øya ble brukt til gressing, da en sommerstorm var årsaken til at mange får og hester druknet.
Fra 1960 til omkring 1990 hadde Vildtbiologisk Station, Kalø et observasjonsskur på en påle plassert på øya. Det var særlig viktig å observere sjøfuglene under høyvann.
I 1976 forsøkte mann å sikre øya, men en stormflod ødela kystsikringene etter kort tid.
DFDS

Scandinavian World Cruises

Mot slutten av 1970-årene og begynnelsen av 1980-årene forsøkte DFDS seg på cruisemarkedet i USA, under navnet Scandinavian World Cruises (grunnlagt i 1980). Planen var å etablere en linje mellom New York, Florida og over til Bahamas. De fikk inn MS «Scandinavia» (på den tiden verdens største cruiseferje). I februar 1982 ble det satt inn to skip på ruten mellom Miami og Freeport, MS «Scandinavia Sea» og MS «Scandinavian Sun», men dette gikk dårlig på grunn av lave passasjertall.
MS «Scandinavia» ble tatt ut av USA-ruten og satt inn på ruten Oslo–København i november 1983. Skipet ble senere kjøpt av Sundancer Cruises i 1985. Dermed satt Scandinavian World Cruises igjen med to skip (MS «Scandinavian Sea» og MS «Scandinavian Sun»), men disse var ingen suksess. Begge skipene ble i 1987 flyttet over til SeaEscape ltd, som var deleier med DFDS (et rederi som gikk konkurs i 1991).

«Pearl Seaways»

Skipet ble kjøpt av DFDS Seaways i 2001 fra Star Cruises (dagens eiere av Norwegian Cruise line. Skipet har seilt ruten Oslo – Helsingborg – København og seiler idag direkte Oslo – København. Skipet er bygd 1989 av Wärtsilä Marine i Finland. Skipet er et av to søsterskip. Søsterskipet MS «Star Pisces» seiler fremdeles for Star Cruises. Det nåværende navnet fikk skipet i januar 2011. Før dette het skipet MS «Pearl of Scandinavia».

«Crown Seaways»

Har vært i DFDS Seaways sitt eie siden det ble bygd i 1994 i Kroatia. Skipet seiler idag mellom Oslo og København. Skipet er ett av fire søsterskip. Fra 1994 til 2013 het skipet MS «Crown of Scandinavia».

«Princess Seaways»

8. oktober 2006 la Fjord Lines MS «Fjord Norway» fra kai i Bergen for siste gang. MS «Fjord Norway» ble solgt til DFDS Seaways og 248 ansatte i rederiet Fjord Line mistet jobben. Båten kom tilbake med ny rederidekor, og seiler nå under navnet «Princess of Norway».
MS «Princess Seaways» ble bygd i 1986 ved Schichau Seebeckswerft i Tyskland. Skipet ble satt inn på ruten Bergen–Haugesund–Stavanger–Newcastle, men ble hurtig erstattet med «Queen of Scandinavia» grunnet skipets dårlige resultater. Skipet seiler idag ruten Ĳmuiden–Newcastle. Skipet er ett av fire søsterskip.

«King Seaways»

Har vært i DFDS Seaways' eie siden 2005, da det den gang ble kjøpt fra Brittany Ferries. Skipet ble bygd i 1987 i Tyskland av Schichau Seebeckswerft i Bremerhaven. Skipet er ett av fire søsterskip. Fra 2005 til 2011 het skipet MS «King of Scandinavia». I februar 2008 da skipet lå til kai i Newcastle slet det seg og ble ført over til andre siden av Tyne-elva der det traff en oljerigg som lå fortøyd. Skipet fikk et 3–4 meter langt hull på skroget, men ingen kom til skade.
Skipet seiler idag mellom Ijmuiden og Newcastle.
Abbo av Fleury

Liv og virke

Abbo ble oppdradd som benediktineroblat og elev ved benediktinerabbediet Saint-Benoit-sur-Loire (Fleury). Senere studerte han filosofi, matematikk og astronomi i Paris og Reims, og ble i 965 selv lærer ved klosterskolen i Fleury, der han – etter et opphold på to år ved det engelske klosteret Ramsey (985–987), og etter og ha assistert erkebiskop Oswald av York med å restaurere klostervesenet i landet, – ble valgt til abbed i 988.
Abbo engasjerte seg i striden rundt erkebispesetet Reims – her var Gerbert av Aurillac (død 1003) i mellomtiden blitt valgt til erkebiskop (991–996/98) – til fordel for den gjeninnsatte Arnulf (997). Han fulgte i forhold til den franske kong Robert II (996–1031)s ekteskapelige anliggender pavens direktiver.
Hans iver for gjenopprettelsen av klostertuktyen kostet ham livet. Den 13. november 1004 ble Abbo myrdet av oppsetsige munker ved prioratet La Réole under klosteret Fleury. 
Munken Aimoin, som var Abbos elev, har forfattet en livsskildring om Abbo: Vita Abbonis.

Verker

Av Abbo av Fleurys skrifter er overlevert: Brev, Excerptum de gestis Romanorum pontificum, et Carmen acrostichum ad Ottonem imperatorem, Passio sancti Edmundi, skrifter innen kategorien trivium som Quaestiones grammaticales, skrifter innen kategorien quadrivium med matematiske og komputistiske innhold som Commentarius in cyclum Victori til Victorius av Aquitanias kalkulus. 
Det viktigste verk av abaci doctor (som Abbo kalte seg selv) er imislertid Computus vulgaris fra 978. Med dette verket arbeidet  Abbo i over 25 år.  Computus inneholder beregninger av påsketerminen fra Kristi fødsel og frem til år 1595.
M*A*S*H sesong 9

Episodene fra sesong 9 (1980–1981) av TV-serien M*A*S*H
Kareiga

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse

Slekten er utbredt i det sørlige Afrika.
Robert Westall

Liv

Han vokste opp i Tyneside, et landskap som ofte kan gjenkjennes i bøkene hans. Han tok kunstutdannelse ved Durham University og Slade School of Fine Art, og arbeidet som kunstfaglærer ved Sir John Deane's College inntil han i 1986 ble fulltids forfatter. Han giftet seg i 1958 med Jean Underhill; sønnen Chris døde i en motorsykkelulykke i 1978, noe som også fikk utslag i forfatterskapet med bøkene Devil on the Road (1979) og The Haunting of Chas McGill (1983).

Bøker

I bøker som The Machine Gunners, oppfølgeren Fathom Five (1980) og The Kingdom by the Sea (1991) bruker Westall sine egne erfaringer fra oppveksten i Tyneside under andre verdenskrig. I lys av debutboka – hvor en gruppe barn får tak i mitraljøsen fra et styrtet tysk fly – beskrives Westall som «the most notable writer on the war» og som en «exponent of the 'new realism', and The Machine Gunners, which deals with the breakdown of communication between adults and children under the stress of war, is genuinely atmospheric and ambitious.» Den senere krigsboka Blitzcat (1989), som handler om andre verdenskrig sett fra en katts synsvinkel, omtales imidlertid som preget av vold og gru. 
The Scarecrows (1981) tar utgangspunkt i den fjortenårige gutten Simons ubehag ved at moren skal gifte seg igjen. Når nyfamilien er etablert, isolerer Simon seg fra familien og dyrker hatet til stefaren. Han oppsøker en gammel mølle i nabolaget; her finnes det et gjenferd etter drap som ble begått under krigen. Westall skrev også om overnaturlige krefter i andre bøker, som The Wind Eye (1983); og han skrev pessimistiske framtidsromaner som Futuretrack 5 (1983). 
På norsk finnes Yaxleys katt (1994) og Kongeriket ved havet (1994). 
The Machine Gunners og The Watch House er filmet av BBC som serier, i 1983 og 1988.
Hans fødested er markert med blå plakett. I hjembyen finnes også en «Robert Westall Walk» som omfatter steder fra livet og forfatterskapet.
Bonzo Radio

Bonzo Radio er en musikalsk duo dannet i Trøndelag, bestående av Jan Olav Almaas og Toralf Høyer-Hansen.
Musikkgruppen har flere utgivelser bak seg innenfor sjangeren barnemusikk. I 1985 kom de med utgivelsen Lopp og Lus, og fikk en slager med låten Pannjkak-rock som nådde tiendeplass på Norsktoppen. En av komposisjonene på utgivelsen, Hølet i Hølet, var skrevet av Hans Rotmo. 10 år etterpå fugte juleplata Jul i Nisseposten (1995), som inkluderte bidrag fra Frode Fjellheim. Duoen har var også representert på samlekassetten «Lakrislåter 6» (Barnas aller beste), med låten Bruk hodet, Bruk hjelm (Grappa, 1989).
I 2000 opptrådte Bonzo Radio under familiearrangementet til Nidaros Bluesfestival. Året etterpå var de på plass under familiarrangementet til Beatlesfestivalen i Trondheim.
Altajs flagg

Altajs flagg er vannrett delt i fire hvite og lyseblå striper av varierende tykkelse (67:4:4:25). Den hvite fargen symboliserer trofasthet og gjensidig forståelse mellom de ulike folkegruppene i republikken Altaj. Den blå fargen står for himmelens, fjellenes, elvenes og innsjøenes renhet.
Flagget ble innført 2. juli 1992. Etter først å ha hatt forholdet 1:2, er flagget siden 1994 i størrelsesforholdet 2:3.
Spartacus

Litterært

Den ungarskfødte britiske forfatteren Arthur Koestler skrev en roman om opprøret. Boken Gladiatorene (engelsk utgave: The Gladiators (1939)) som ble gitt ut på norsk noen år etter krigen skildrer en utvikling fra et rettferdig opprør mot et nådeløst regime til et like nådeløst og blodig svar
Vegårshei ski- og aktivitetssenter

Vegårshei ski- og aktivitetsenter fokortet VSA, eies av Vegårshei kommune, Agder og Rogaland skikrets, Vegårshei Idrettslag og Aust-Agder Næringsselskap. I tillegg til hovedbygningen Fjellheim som har storsal, kontorer, skytebane og overnattingsrom har består VSA av Molandsbakken en K90 normalbakke, en alpinbakke med en heis og skiløyper for langrenn samt en skiskytterstadion. Deler av langrennsløypene er lysløype og benyttes både på barmark og i vinterhalvåret.
Konfucius' etterkommere

Konfucius' etterkommere er den i Kina i særklasse mest ærverdige av de lengre slektslinjer blant kineserne. Den linjen som redegjøres for her, er slektens  hovedlinje (kinesisk: 孔子世家大宗).

Generasjonsnavn

Etterfølgerne etter Konfucius benytter fremdeles generasjonsdikt for sine navn, gitt av keiserne under Ming- og Qing-dynastiet, likesom etterkommerne av de andre fire vismenn 四氏, Mencius, Zengzi og Yan Hui.
希言公彥承，宏聞貞尚衍；
興毓傳繼廣，昭憲慶繁祥；
令德維垂佑，欽紹念顯揚；
建道敦安定，懋修肇彝常；
裕文煥景瑞，永錫世緒昌。
Håkon Arnesen

Idrettskarriere

Arnesen deltok i Special Olympics World Summer Games 2015 Los Angeles i USA, og vant der Unified Foursome sammen med sin far, Christian Johansen.
I 2017 fikk han sølv i klasse B i det første offisielle NM i paragolf som ble arrangert. Klassen ble vunnet av Roar Søhus fra Drammen Golfklubb.
Mosambikøya

Historie

Araberne hadde anlagt en større havn og skipsverft her lenge før Vasco da Gama anløp her i 1498. Portugiserne anla havn og marinebase her så tidlig som i 1507.
Kirken Capela de Nossa Senhora de Baluarte, som er bygget i 1522, regnes for å være den eldste europeiske bygningen på den sørlige halvkule. I 1558 begynte arbeidet med St Sebastian-fortet (Fortaleza de São Sebastião), og den portugisiske bosetningen her ble hovedstaden i Portugisisk Øst-Afrika (África Oriental Portuguesa). Øya ble også en betydelig misjonsstasjon. Fortet motsto nederlandske angrep i 1607 og 1608, og vedble å være en betydningsfull del av portugisernes handelsrute til India. Øya var utgangspunkt for handel med slaver, krydder og gull.
Etter at Suezkanalen åpnet i 1869 mistet øya sin strategiske betydning. I 1898 ble hovedstadsfunksjonene flyttet til byen  Lourenço Marques (i dag Maputo) på fastlandet. Rundt 1950 overtok den nye havnen i Nacala det meste av den øvrige trafikken.
Siden 1960-tallet har øya vært forbundet med fastlandet med en 3 km lang bro.
Clerota

Utseende

Nokså store (gjerne 30-35 millimeter), avlange, blanke gullbasser. Som vanlig for Taenioderini har de markerte "skuldre" på dekkvingene, og pronotum er sterkt tilsmalnet forover. Oversiden er naken og glatt, fargen varierer fra metallisk grønt til ikke-metallisk grønt og svart med eller uten røde eller gule tegninger.

Utbredelse

Slekten er utbredt i Sørøst-Asia.
Fosforbomber

Fosforbomber er bomber som bruker hvit fosfor i stridshodet. Effekten gir brannsetting og tett røyk, og våpnene brukes for å sette ild, lage røyktepper eller å angripe personell.
Fosforbomber er et omdiskutert våpen og flere mener det strider mot Genève-konvensjonene. Bruk av slike våpen overfor personell medfører store brannskader og forkullning. Det er imidlertid ikke ulovlig å bruke fosforbomber i krig så lenge det ikke benyttes mot mennesker.
Durant Motors

Durant Motors Inc. ble etablert i 1921 av tidligere admimnistrerende direktør hos General Motors, William «Billy» Durant etter at han ble oppsagt av GM-styret i New York og bankfolk som finansierte General Motors.
I 1922 ble Locomobile kjøpt opp av Durant Motors som ikke bare fortsatte å bruke Locomobile som merkevare for sine ypperste kjørertøyer frem til 1929, men også fortsatte å bygge Model 48 frem til selskapet ble oppløst i 1929. Frem til midten på 1920-tallet var dette Locomobile's eneste tilbud. I 1925 kom den første nye modell, 8-66 Junior Eight med en mer vanlig åtte-sylindret rekkemotor, men, viktigere, lavere priset til 1 785 dollar.
Lanseringen av en enda mindre Junior Six kom i 1926, men denne ble beholdt bare i et eneste modell-år. Den større, Model 90 som komm samme år og ble bygget frem til 1929.
Med denne, Model 8-70 kunne Locomobile presentere nok en åtte-sylindret. I året som fulgte ble Junior Eight 8-66 faset ut.
I 1929 kom en ny 8-86 og en 8-88 på markedet, men da var det for sent til å kunne redde selskapet. Locomobile døde da morselskapet ble lagt ned. Byggingen av Durant og Rugby varte frem til 1933, men det reddet ikke Locomobile

Påfølgende historie

Durants anlegg på Verlinden Avenue i Lansing,Michigan åpnet i 1920. Etter bortfallet av Durant, forble det stengt inntil GM kjøpt det i 1935. Det startet produksjon for GMS’ Karosseri- divisjon som senere blir Buick-Oldsmobile-Cadillac fabrikken. Den ble tilslutt slått sammen med en annen Lansing fabrikk og ble Lansing CAR Assembly. Fabrikken ble stengt i 6. mai 2005.
Durant Flint, Michigan fabrikken ble kjøpt av Fisher Body Divisjon i General Motors, og bygget det for meste Buick deler frem til nedleggelsen i 1987.
Billy Durant døde, nær konkurs 85 år gammel 1947, samme år som Henry Ford 83 år gammel.